laion/Wikipedia-Exotic huggingface dataset:
Cream

Cream oli Suurbritannia rokkansambel, mis tegutses aastatel 1966–1968. Ansambli moodustasid basskitarrist Jack Bruce, kitarrist Eric Clapton ja trummar Ginger Baker. Bruce oli ansambli peamine laulukirjutaja ja laulja, kuid ka Clapton ja Baker esitasid ning kirjutasid osad laulud. Kõik ansambli liikmed olid enne Creami saavutanud juba edu teistes rokkansamblites. Creami peetakse üldiselt kõige esimeseks supergrupiks. Nende mitteametlik debüüt leidis aset ühes Manchesteri klubis Inglismaal 1966. aasta juulis – kaks päeva enne avalikku etteastet Windsori muusikafestivalil. Pärast esinemist Star-Clubis 1967. aasta maikuus olid nad Inglismaal Lincolnshire'is toimunud festivalil juba esinejate nimekirja tipus koos oma fännide Jimi Hendrixi ja Pink Floydiga. Ansambli muusika hõlmas rokkmuusika paljusid žanre, sealhulgas blues rock ("Crossroads", "Born Under a Bad Sign"), psühhedeelne rokk ("Strange Brew", "White Room") ja hard rock ("Sunshine of Your Love", "SWLABR"). Ansambel andis välja kokku neli stuudioalbumit. Oma tegutsemisajal müüdi ansambli plaate maailmas üle 15 miljoni. Ansambli kolmas album "Wheels of Fire" (1968) oli kõige esimene duubelalbum, mis pälvis plaatinaplaadi staatuse. Bruce'i ja Bakeri pingestunud suhete tõttu otsustati 1968. aasta mais laiali minna, kuid enne seda viidi lõpuni töö viimase albumi "Goodbye" kallal. Lisaks korraldati viimane kontsertturnee, mis kulmineerus 25. ja 26. novembril 1968 Londonis Royal Albert Hallis kahe hüvastijätukontserdiga. 1993. aastal võeti ansambel Rock'n'rolli Kuulsuste Halli liikmeks. 2005. aastal tuli Cream uuesti kokku ning Royal Albert Hallis ja New Yorgis Madison Square Gardenis anti mitu taasühinemiskontserti. "Fresh Cream" (1966) "Disraeli Gears" (1967) "Wheels of Fire" (1968) "Goodbye Cream" (1969) "Live Cream" (1970) "Live Cream Volume II" (1972) "Royal Albert Hall London May 2-3-5-6 2005" (2005) "Best of Cream" (1969) "Heavy Cream" (1972) "Strange Brew: The Very Best of Cream" (1983) "Creme de la Cream" (1992) "The Very Best of Cream" (1995) "Those Were The Days" (1997) "20th Century Masters: The Millennium Collection: The Best of Cream" (2000) "BBC Sessions" (2003) "Cream Gold" (2005)
The Jimi Hendrix Experience

The Jimi Hendrix Experience oli 1960. aastate lõpus tegutsenud inglise rokkansambel, mille keskne kuju oli kitarrist ja laulja Jimi Hendrix. Tuntumad lood on "Purple Haze", "Foxy Lady", "Fire", "Hey Joe", "Little Wing", "Voodoo Child" ja Bob Dylani "All Along the Watchtower". Ansambel asutati 1966. aastal. Esialgu arvati, et see on Jimi Hendrixi saateansambel, kuid peagi kujunes sellest Creami eeskujul power trio. The Jimi Hendrix Experience kujunes üheks mõjukamaks ansambliks rokkmuusika ajaloos. Jimi Hendrix saatis ansambli laiali 1969. aasta juunis eelkõige halvenenud suhete tõttu basskitarrist Noel Reddingiga. Hendrix asutas uue ansambli Band of Gypsys, kuhu ta kutsus Billy Coxi ja Buddy Milesi. Jimi Hendrix – kitarr, laul Noel Redding – basskitarr, laul Mitch Mitchell – trummid "Are You Experienced" (1967) – 2. koht UK ja 5. koht USA edetabelis "Axis: Bold as Love" (1967) – 5. koht UK ja 3. koht USA edetabelis "Electric Ladyland" (1968) – 5. koht UK ja esikoht USA edetabelis "BBC Sessions" (1998) "Live at Berkeley" (2003)
Beavis ja Butt-Head

"Beavis ja Butt-Head" [biivis, batt-hed] on Ameerika joonissari, mille autor on Mike Judge. Pärast menukat lühifilmi "Frog Baseball" hakkas Judge kirjutama kanalile MTV samade tegelastega telesarja. Sari oli eetris 8. märtsist 1993 kuni 28. novembrini 1997. Kokku toodeti 199 jagu. Joonissarja keskmes on kaks rumalat ja sotsiaalselt ebakompetentset teismelist Beavis ja Butt-Head, kes elavad fiktiivses Highlandi linnakeses Texases. Nende päevad mööduvad koolis pahandusi tehes, seksist fantaseerides ja telekat vaadates. Igasse episoodi on põimitud stseenid, kus peategelased kritiseerivad muusikavideoid. 8. hooajal kritiseeriti ka teisi MTV saateid (nt "Jersey Shore"). Beavise ja Butt-Headi seiklustest Ameerikas on tehtud ka täispikk film pealkirjaga "Beavis and Butt-Head Do America" ("Beavis ja Butt-Head Ameerikat vallutamas"). 2011. aasta oktoobris taaselustati sari 8. hooajaks. 2022. aastal taaselustati sari 9. hooajaks ja tehti täispikk film "Beavis and Butt-Head Do the Universe" ("Beavis ja Butt-Head universumi loomas"). "Beavis ja Butthead Ameerikat vallutamas". Filmiveeb. Vaadatud 15.03.2020. Kütt, Kaspar (11. jaanuar 2023). "Legendaarsete idiootide Beavise ja Butt-Headi tagasitulek: uus platvorm, sama lollid ja naljakad". Eesti Ekspress. Vaadatud 11. jaanuaril 2023.
Hermoni mägi

Hermon (heebrea הר חרמון‎, Har Hermon, araabia جبل الشيخ‎, Jabal el-Shaiykh) on mägi Antiliibanoni mäestikus. Kulgeb põhja-lõuna suunas. Kõrgus 2814 meetrit. Läänejalamilt algab Jordani jõgi. Mäe tipp asub Süüria ja Liibanoni piiril. Alates Kuuepäevasest sõjast 1967. aastal on mäe lõunakülg Iisraeli valduses.
Báthory dünastia

Báthory on Ungari aadlisuguvõsa, kes valitses Transilvaaniat 1571–1613 (vaheaegadega) ning Poolat 1575–1586. 1571–1575 István Báthory (Poola kuningas 1575–1586) 1575–1581 Kristóf Báthory 1581–1597 ja 1601–1602 Zsigmond Báthory 1599 András Báthory 1608–1613 Gábor Báthory
Karp (täpsustus)

Karp on mitmetähenduslik sõna: Karp on madalavõitu kastike. Karbid ehk liistaklõpuselised (Bivalvia) on limuste klass. Karp ehk karpkala on kala karpkalaliste seltsist karpkalalaste sugukonnast, sasaani kultuurvorm. Karp on vene eesnimi Karp on eesti perekonnanimi Ebapärlikarp Küüp Merikarp Pappkarp
Praam

Praam on pukseeritav, harvemini iseliikuv lai lamedapõhjaline madala süvisega kaubalaev, millega veetakse lasti peamiselt siseveekogudel ja kaitstud merepiirkondades. Vahel nimetatakse ekslikult reisipraamideks või praamideks reisilaevu, eriti parvlaevu. See on vale terminikasutus. Praame on otstarbekas kasutada madala veega ja ookeanilainete eest kaitstud piirkondades. Sellegipoolest liigitatakse praame sõidupiirkonna järgi mere-, reidi- ja siseveepraamideks. Harilikult on praamid pukseeritavad, aga leidub ka liikurpraame. Veetava lasti järgi eristatakse kuiv- ja vedellastipraame. Kuivlastipraamiga veetakse näiteks liiva, kivisütt või pakitud kaupa. Vedellastipraamiga veetakse näiteks vedelkütust, määrdeõli või vett. Kere materjali järgi eristatakse puit-, teras- ja raudbetoonpraame. Lihter on veetav praam, mida kasutatakse peamiselt suuremate laevade laadimiseks ja lossimiseks reidil, kui need ei saa suure süvise tõttu sadamasse sõita. Lihtrid on varustatud lastimisseadmetega, tavaliselt on neil tekk ja mitu lastiruumi. Pargas on veetav kerge konstruktsiooniga praam, mida kasutatakse peamiselt siseveekogudel. Neid ehitatakse ka töötlemata saematerjalist, harilikult üheks navigatsioonihooajaks. Pinnasepraam on veetav praam, mida kasutatakse sadamate ja laevasõiduteede süvendamisel ning vesiehitiste rajamisel pinnase (süvendusheitmete) teisaldamiseks. Pinnasepraami põhja all on puisteluugid, mille kaudu lastakse pinnas soovitud kohas vette. Pinnasepraamile annavad ujuvuse veetihedad parda- ja otsaruumid. Praami eritüüp on ka praamkonteinerid, mida kasutatakse praameritel ehk lihtrilaevadel (lühend LASH – Lighter Aboard Ship). Lihtrilaeva pardal on üks või mitu praami või muud väiksemat veesõidukit, mille abil laeval olev kaup reidilt sadamasse toimetatakse. Lihtrilaeval on ka seadmed nende veesõidukite vettelaskmiseks ja pardalevõtmiseks. Mereleksikon. Tallinn, 1996 Tehnikaleksikon, lk. 390 Keelekapten Uno Laur. Sirp, 19. veebruar 2016 Tehnikaleksikon, lk. 272 Tehnikaleksikon, lk. 361 Tehnikaleksikon, lk. 373 Praam Merevikis
Tupolev Tu-334

Tupolev Tu-334 on Venemaal ehitatud kahemootoriline reisilennuk. 1990. aastate alguses hakati planeerima asendajat lennukile Tu-134. Tu-334 sooritas esmalennu 1999. aastal.
Pisimudil

Pisimudil (Pomatoschistus microps) on väike ahvenaliste seltsi mudillaste sugukonda kuuluv kala. Pisimudila pealevila on Atlandi ookeani idarannik: Norrast Portugalini, teda leidub ka Soome ja Liivi lahes. Enamasti asutavad nad madalaid liivaseid rannikualasid, suveperioodil sageli estuaaride ligiduses. Pisimudila värv võib varieeruda hallikast pruunini. Kalade pikkus võib ulatuda kuni 6,4 cm, eluiga kuni 2 aastat, tavaliselt 12...15 kuud. Koevad aprillist augustini. Eesti kalade süstemaatiline nimestik Pisimudil andmebaasis eElurikkus
Hermon

Hermon on asula Armeenias. Hermon on küla USAs New Yorgi osariigis, St. Lawrence'i maakonnas. ... Hermoni mägi
Iggy Pop

Iggy Pop (kodanikunimega James Newell Osterberg, Jr.; sündinud 21. aprillil 1947 Muskegonis Michiganis) on Ameerika Ühendriikide laulja ja laulukirjutaja. Kuigi tema muusikal on olnud kesine kommertsedu, peetakse Iggy Popi üheks olulisemaks punkmuusika ja sellele lähedaste stiilide mõjutajaks. Teda on kutsutud ka hüüdnimedega "Pungi Ristiisa" ("the Godfather of Punk") ja "Roki-Iguaan" ("the Rock Iguana"). 1960. aastate lõpus ja 1970. aastate alguses oli ta ansambli The Stooges solist. Alates 2003. aastast on ta esinenud taas koos The Stoogesiga. Tema tuntumad laulud on "Lust for Life", "I'm Bored", "Real Wild Child", "Candy" ja "The Passenger". "The Idiot" (1977) "Lust for Life" (1977) "Kill City" (1977) (Iggy Pop & James Williamson) "TV Eye" (live) (1978) "New Values" (1979) "Soldier" (1980) "Party" (1981) "Zombie Birdhouse" (1982) "Blah Blah Blah" (1986) "Instinct" (1988) "Brick By Brick" (1990) "American Caesar" (1993) "Naughty Little Doggie" (1996) "Avenue B" (1999) "Beat 'Em Up" (2001) "Skull Ring" (2003) "Preliminaries" (2009) "Apres" (2012) "Post Pop Depresion" (2016) "Free" (2019) "Eveey Loser" (2023) 2020 – Grammy elutööauhind Iggy Popi koduleht Fännisait
Stuartid

Stuartid (ka Stewartid) oli dünastia, mis valitses Šotimaad 1371–1707 ja Inglismaad 1603–1707 ja Suurbritanniat 1707–1714. Stuartite esivanemad pärinesid Bretagne'ist ja jõudsid Inglismaale kuningas Henry I kaaskonnas. Üks perekonna liige Walter Fitzalan siirdus Šotimaale, kus ta sai maad ja peagi ka tähtsa ametikoha sealse kuninga õukonnas. Tema järeltulija Walter Stewart abiellus Šoti kuninga Robert Bruce´i tütre Marjoryga. Pärast Marjory venna David II surma aastal 1371 päris trooni tema ja Walter Stewarti poeg Robert. Pärast kardinal Henry Benedict Stuart (jakobiidid nimetasid teda Henry IX ja I) surma 1807 ei ole Stuartite katoliiklastest pärijad troonijärglust avalikult taotlenud. 1371–1390 Robert II 1390–1406 Robert III 1406–1437 James I 1437–1460 James II 1460–1488 James III 1488–1513 James IV 1513–1542 James V 1542–1567 Mary 1567–1603 James VI 1603–1625 James I ja VI 1625–1649 Charles I 1660–1685 Charles II 1685–1688 James II ja VII 1688–1694 Mary II 1702–1714 Anne (Šotimaa kuningriik kaotati 1707) 1688–1701 James II ja VII 1701–1766 James III ja VIII (Old Pretender) 1766–1788 Charles III (Young Pretender, Bonnie Prince Charlie) 1788–1807 Henry IX ja I Stewarti klann
Võldas

Võldas ehk harilik võldas ehk euroopa võldas (Cottus gobio) on võldaslaste sugukonda võldaste perekonda kuuluv kala. Võldas elab igal pool Euroopas Põhja-Hispaaniast kuni Uuralini. Teda leidub mitmes Mandri-Eesti veekogus. Võldas on paikse eluviisiga põhjakala ja võrdlemisi väikese levimisvõimega, seega osutuvad ebasoodsate elutingimustega jõelõigud talle tihti levila laiendamisel ületamatuks takistuseks. Eestis kuulub võldas looduskaitsealuste liikide III kategooriasse, kuid kogu maailmas arvatakse võldas kõige vähem ohustatud liikide hulka. Võldas elab enamasti magevees, harvem riimvees, eelistades puhtaveelisi veekogusid. Võldas on kuni kümne sentimeetri pikkune kala. Eestist Ahja jõest, 1987 aastal püütud suurim võldas oli 13 sentimeetrit pikk ja kaalus 42,2 grammi. Ta on väga aeglase kasvuga kala. Võldase keha on soomusteta, küll võib kehapinnal leiduda tahapoole suunatud väikeseid ogakesi. Kehal asub kaks seljauime, mis peaaegu on ühinenud: esimene lühem ja tugevate ogakiirtega, tagumine pikem ja pehmem. Lõpuskaanest turritab välja üksik oga. Võldas on laia peaga ja külgedelt lamendunud tagakehaga. Peaaegu kogu pea ulatuses on tihedate peente hammastega suu. Silmad asuvad kõrgel pealael. Eriti huvitavad on kala rinnauimed, suured ja lehvikutaoliselt ümardunud. Need ulatuvad kala pärakuni. Võldas on pruunikas-hallikat värvi, tumedamate laikudega ja kohandunud veekogu põhjas varjatud eluviisiks. Kõhualune on heledam. Maikuus muutub isase võldase tume värvus hoopis eredamaks, erkoranži äärega. Võldasel on oskus suhteliselt kiiresti oma värvust muuta. Võldase venekeelne nimetus подкаменщик ('kivialune') viitab kala kombele peituda mitmesuguste veealuste esemete varju, mis pakuvad talle kaitset vaenlaste eest ja võimaldavad tal endal saaki luurata. Suuremad võldased on röövkalad, kes luuravad saaki oma alalise elupaiga läheduses. Nende toiduks on lisaks selgrootutele teiste kalade, kõige sagedamini forelli, luukaritsa ja trullingu mari, vastsed ja maimud. Võldas ajab vee häguseks, laskub põhja ja alla langev hägu katab ta kinni. Niimoodi muutub võldas peaaegu märkamatuks. Kui saak lähedusse tuleb, teeb võldas kiire sööstu ja püüab selle kinni. Niimoodi peab ta jahti ainult päeval, hommikul ja õhtul ujub ta saaki otsides ringi. Võldas ise on forelli ja lutsu lemmiksaak. Kevadel, märtsist maini koeb emane puhastatud kivile mõnikümmend suurt marjatera. Isane kaitseb neid vaenlaste eest ning puhastab marja, vehkides koetud marja kohal oma suurte rinnauimedega. "Loomade elu" 4. kd., lk 419 Ajakiri Kalastaja, nr 33 lk 20 Võldas andmebaasis eElurikkus
Paro

Paro on linn Bhutanis, Paro ringkonna keskus. Oli kuni 1966. aastani Bhutani talvepealinnaks (suvepealinn oli Thimphu). पारो-भूटान Paro Dzong Dzong Downtown Paro Taktshang
Phuentsholing

Phuentsholing on linn Bhutanis.
Gelephu

Gelephu on linn Bhutanis.
Chhukha

Chhukha on linn Bhutanis, Chhukha ringkonna keskus.
Damphu

Damphu on linn Bhutanis Tsirangi ringkonnas.
Punakha

Punakha on linn Bhutanis, Punakha ringkonna keskus. Oli 1955. aastani Bhutani faktiline pealinn.
Mongar

Mongar on linn Bhutanis, Mongari ringkonna keskus.
Ha (Bhutan)

Ha on linn Bhutanis, Ha ringkonna keskus.
Samdrup Jongkhar

Samdrup Jongkhar on linn Bhutanis, Samdrup Jongkhari ringkonna keskus.
András Báthory

András Báthory (1563 Szilágysomlyó – 3. november 1599 Csíkszentdomonkos) oli Warmia piiskop, alates 1584. aastast kardinal. Sai 1599. aastal Transilvaania vürstiks, kuid tapeti pärast kaotusega lõppenud lahingut Pika sõja käigus. András oli Báthory dünastiast ning oli Poola kuninga Stefan Batory vennapoeg.
Trongsa

Trongsa on linn Bhutanis, Trongsa ringkonna keskus.
Trashigang

Trashigang on linn Bhutanis, Trashigangi ringkonna keskus. Linnatänav Trashigang Dzong "Bhutan: largest cities and towns and statistics of their population". Originaali arhiivikoopia seisuga 27. august 2011. Vaadatud 27. augustil 2011.
Samtse

Samtse on linn Bhutanis, Samtse ringkonna keskus.
Zhemgang

Zhemgang on linn Bhutanis, Zhemgangi ringkonna keskus.
Pemagatshel

Pemagatshel on linn Bhutanis, Pemagatsheli ringkonna keskus.
Dagana

Dagana on linn Bhutanis, Dagana ringkonna keskus.
Lhuentse

Lhuentse on linn Bhutanis, Lhuentse ringkonna keskus.
Oliver Alver

Oliver Alver (sündinud 2. märtsil 1977 Tallinnas) on eesti arhitekt. 1992–1995 Tallinna Bakalaureuse Erakool. 1997–2001 Eesti Kunstiakadeemia arhitektuuri osakond. 2001. aasta kevadel kaitses Kunstiakadeemias arhitektuuri kutsemagistri kraadi. Teemaks “Alternatiivne tee Tartu Supilinna arendamiseks”. Sügissemestril 2000 õppis Kopenhaagenis DIS (Denmark International Study Programme) nimelises rahvusvahelises õppeasutuses arhitektuuri. Aastal 2004 täiendkoolitus Helsingi Tehnikaülikoolis, kus läbis ühiskonna planeerimise kursuse “Yhdyskuntasuunnittelun Erikoistumisopinnot”. Põlva linna keskosa planeeringukonkurss. Märgusõna „Pliiats“. 2.-3. koha jagamine. 1999 Keila linna üldplaneering, 2003 (koostöös Toomas Paaveriga) Pr. Sikkali eramu Harku tn 23, Nõmme linnaosa. Tallinn, 2004 Pr. Õngede eramu Harku vallas, Muraste külas, 2005 Mäekalda korterelamu Lucca külas, 2005 Kirsiaia korterelamu Pärnamäe külas, 2007 Soosepa lasteaed "Väike Päike", 2009 (filmilõik telesaates "OP!" 10.11.2009) Katrini ja Leino eramu, Viimsi vald, 2009 Shanghai Eesti paviljoni konkurss 2010. Märgusõna „Hoidis“. Äramärgitud võistlustöö. Kuradikoopa korrastamise ja Lubja majaka ajaloolise ümbruse eksponeerimise eelprojekt, Viimsi Vald, 2010 Viljandi Riigigümnaasiumi arhitektuurikonkurss. Märgusõna "Eludo". Kolmas koht. (Alver Arhitektid) Põhjakonna trepp, Viimsi 2017 Link Google Maps lehele, kus on näha objektide asukohad "Mäekalda kortermaja" Ajakiri Maja. 4. oktoober 2005 "Eramulikult tundlik kortermaja" Ajakiri Eramu&Korter Kadri Masing: "Rakvere peaarhitekt Oliver Alver lahkub ametist" Eesti Päevaleht, 10. november 2006 "Väikelinn Viimsi" Ajaleht Sirp. 24. september 2010 "Põletame tuhaks - aga edasi?" Ajaleht Sirp. 14. oktoober 2010 "Rohkem rohelist: Tallinna tuleb juurde hulga uusi parke". Eesti Ekspress 10. august 2024
Kineskoopkuvar

Kineskoopkuvar (CRT) on katoodkiiretoruga kuvar, mille pilt tekitatakse kineskoobi ekraanile samuti nagu kineskoopteleviisoris. Lamekuvar e-Teatmik (vaadatud 28.06.2012)
Lamekuvar

Lamekuvar on kuvar, mille paksus on laiusest ja kõrgusest palju väiksem. Lamekuvari mõiste tuli laiemalt kasutusele 1990. aastail, kui LCD-kuvar hakkas välja tõrjuma kogukat ja rasket kineskoopkuvarit. Tööpõhimõtte järgi on LCD-kuvarite kõrval praegusajal lamekuvaritena kasutusel ka plasmakuvarid (peamiselt kodukino ekraanina), suured LED-ekraanid (reklaam- ning infotabloodena) ja väljaarendamisjärgus OLED-ekraanid. Lamekuvar ja lameekraan kui elektroonikakomponent on tuntud kuvapaneeli nime all (nt LCD-paneel, plasmapaneel). Kineskoopkuvar Vedelkristallkuvar Plasmakuvar LED-ekraan OLED
Terve Mõistuse Sündikaat

Terve Mõistuse Sündikaat (TMS) oli parempoolseid, konservatiivseid ja rahvuslikke arvamusartikleid ja uudiseid avaldanud internetiportaal, mis alustas tööd 2005. aasta sügisel ja lõpetas tegevuse 2014. aasta suvel. Portaali tegevtoimetaja oli Martin Helme. Püsiautorite hulka kuulusid veel ka Mart Helme, Tõnu Kalvet, Andres Laiapea, Tiit Madisson, Henn Põlluaas, Malle Pärn, Varro Vooglaid ja mitmed teised konservatiivsed arvamusliidrid. Terve Mõistuse Sündikaat (arhiveeritud Wayback Machine digiarhiivis)
TMS

TMS võib tähendada järgmist: Terve Mõistuse Sündikaat, Eesti internetiportaal Tallinna Meestelaulu Selts, Eesti meeskoor (praegune TMS Türnpu Meeskoor) Täitemenetluse seadustik TMS, Inglise muusikaprodutsentide tiim Transpordihaldussüsteem, logistikatarkvara ...
Sarpang

Sarpang on linn Bhutanis, Sarpangi ringkonna keskus.
Trashi Yangtse

Trashi Yangtse on linn Bhutanis, Trashi Yangtse ringkonna keskus.
Gasa

Gasa on asula Bhutanis, Gasa ringkonna keskus.
Artur Aola

Artur Aola (26. detsember 1912 Vändra – 28. jaanuar 1986 Pärnu) oli eesti akordionipedagoog. Kümneaastaselt hakkas mängima Vändra puhkpilliorkestris. Aastast 1945 asus akordioniõpetajana tööle vastavatud Pärnu Lastemuusikakooli, kuhu jäi ametisse 27 aastaks. Teadmistejanulise ja andeka iseõppijana tegi endale selgeks akordionimängu peensused ja lõi oma õpetamissüsteemi. Tema tuntumad õpilased olid Venda Tammann, Vello Karu, Aksel Andrekson ja Tiit Erm. Artur Aola on paljuski kujundanud tänase Eesti akordionimängu taseme. Maetud Pärnu Alevi kalmistule. Vabi, Helianta (19. detsember 2012). "Artur Aola - 100". Pärnu Postimees. Vaadatud 26. detsembril 2023.
Montepulciano d'Abruzzo

"Montepulciano d'Abruzzo" on viinamarjasort ja vein, mida valmistatakse sellest sordist Abruzzo maakonnas Kesk-Itaalia idarannikul. Ametliku sertifikaadi saamiseks tohib sellest sordist veini segada kuni 10% "Sangiovese" viinamarja. Montepulciano d'Abruzzo on täidlase puuviljamaitsega ja vähese parkainesisaldusega vein. Enamasti juuakse seda noorelt, kuid üle kahe aasta tammevaadis kääritatud veinile võib lisada märkuse "Riserva". Montepulciano d'Abruzzo sarnaneb nimelt Toscana veiniga Vino Nobile di Montepulciano, mida aga valmistatakse hoopis peamiselt "Sangiovese" viinamarjast. Peale Itaalia on "Montepulciano d'Abruzzot" hakatud hoogsalt kasvatama ka Austraalias. Montepulciano d'Abruzzo Colline Teramane
Vino Nobile di Montepulciano

Vino Nobile di Montepulciano on Itaalia punavein, mida standardi kohaselt toodetakse Toscana piirkonnas Montepulciano linna ümbruses. Vino Nobile di Montepulciano segatakse kokku erinevatest viinamarjasortidest, millest peamine on Sangiovese liik Prugnolo gentile (vähemalt 70%), muud komponendid varieeruvad tootjate lõikes. Veini kääritatakse tammevaatides vähemalt 2 aastat, "Riserva" tähistuse saamiseks 3 aastat. Kui nime "Montepulciano" ees ei ole täiendit "Vino Nobile di", on sageli tegemist kas lihtsakoelisema lauaveiniga või ka potentsiaalselt parema kvaliteediga veiniga, mis aga ei ole toodetud sordistandardi nõuete järgi. Sageli aetakse Vino Nobile di Montepulciano veini segi täiesti erineva viinamarjasordiga Montepulciano d'Abruzzo, millest valmistatakse Abruzzo maakonnas samanimelist veini.
Autoklaav

Autoklaav on laboratooriumis või tööstuses mitmesuguste protsesside läbiviimist eritingimustes (tavaliselt kõrge rõhk ja kõrge temperatuur) võimaldav aparaat. Autoklaavi leiutas 1879. aastal Charles Chamberland. Autoklaave kasutatakse peamiselt meditsiinivaldkonnas ja toiduainetööstuses steriliseerimise otstarbel. Kodukasutuses autoklaave nõukogude ajal kasutada ei tohtinud. Neid siiski tehti salaja eksperimentaalsetes metallitsehhides. Tänapäeval levivad kodukasutuseks toodetud autoklaavid, mis jagunevad elektrilise küttekehaga ning välisel gaasipõletil kasutatavateks autoklaavideks. Levinumad autoklaavide mahud kodukasutuses on 30 liitrit ja 40 liitrit. Kuid toodetakse ka 50-, 75-, 100-, 125- ja 150-liitriseid autoklaave. Tänapäeval kasutatakse kodumajapidamises toiduainete steriliseerimisel peamiselt kiirkeetjaid, aga ka väikseid autoklaave. Küllaltki levinud on autoklaavid jahi- ja kalameeste keskel, kes valmistavad ulukilihast ja kalast konserve. Toiduainete käitlemise rangeid hügeeninõudeid täites ning korraliku steriliseerimise korral säilivad sellised toiduained hermeetilises taaras aastaid. Suurtööstuses kasutatakse suuri autoklaave, näiteks steriliseerimiskambreid.
Puidutöötlemise tehnoloogia

Puidutöötlemise tehnoloogia on puitmaterjali tooteks või detailiks töötlemise tehnoloogia. Puidutöötlemise mõisteid
Taakselkuunar

Taakselkuunar (ingl staysail schooner, holl stagzeil schoener) on kahe- või kolmemastiline pikipurjestusega purjelaev, mille purjestus koosneb kolmnurksetest taakslitest. Vööriosas, pukspriidi ja kliiverpoomi kohal on kolm eespurje – väliskliiver, kliiver ja taakfokk. Fokkmasti ja grootmasti vahel on fokkmasti tagakülje ja taagi vahel kuunarpuri, peeli ja taagi vahel on groottaksel. Grootmasti ja besaanmasti vahel on grootmasti tagakülje ja taagi vahel grootpuri, peeli ja taagi vahel besaantaaksel. Besaanmasti tagaküljel on poomiga besaanpuri (bermuudapuri).
Raapuri

Raapuri ehk täispuri ehk ristpuri ehk raaseil (inglise keeles square rig, hollandi keeles razeil) on risti laevakerega asetsev, raa keskosaga masti või tengi esiküljele kinnitatud ja raa külge soritud (kinnitatud) nelinurkne puri. Raapurje ülaliik ehk purjeliik (ülaserv) on kinnitatud raa alaküljel asetseva jaktaagi ehk varda külge. Ülemised purjenurgad on seotud raa välisotste (raanukkade) külge lühikeste trosside ehk nokkpentslite abil. Alumised purjenurgad ehk soodinurgad kinnitatakse kas allpool asetsevate raade välisotste külge või soodinurkadel asetsevad soodi ja halsitrossi abil kinnitatakse laevatekil raapurje tuulde seadmisel. Põhiliselt seatakse raapurjed tuulde raanukkade külge kinnitatud brasside abil. Raapurje korjamisel (mahavõtmisel) tõmmatakse puri kokku koordingute ja kiitaude abil, rullitakse raa peale ja seesitakse (seotakse) sellele kinni.